Josef Hiltl

**Josef Hiltl** (1889–1979) var en tysk katolsk hjelpebiskop av Regensburg fra 1951 til 1968.
## Liv og virke
### Bakgrunn
Josef Friedrich Hiltl ble født 30. august 1889 i Schwandorf, og var sønn av August Hiltl, en lokomotivfører, og hans kone Berta, født Ziegler, datter av en vertshuseier. Etter å ha fullført *Neues Gymnasium* i 1909, studerte han teologi ved *Lyceum* i Regensburg. 
### Prest
Kort tid før Første verdenskrig, den 29. juni 1914, ble han ordinert til prest i Regensburg domkirke av biskopen av Regensburg, Anton von Henle. Han begynte sitt pastorale arbeid som kapellan i Windischeschenbach. Etter en kort periode i Leonberg i dekanatet Tirschenreuth, ble han kapellan i Waldsassen i oktober 1916. Her var han prest i Pappenberg fra september 1921 til mars 1922. Fra 1922 til 1929 tjenestegjorde han som domkirkesognskapellan og religionslærer i Regensburg. I november 1929 tiltrådte han stillingen som pastor i Marktredwitz.

Den 1. august 1935 utnevnte biskop Michael Buchberger ham til rektor for presteseminaret. Etter hvert som et økende antall teologer ble innkalt til Reichsarbeitsdienst og Wehrmacht, ble seminaret tømt. Etter hvert ble det et militærsykehus, noe som førte til at rektor Hiltl ble sykekapellan. Han holdt også regelmessige gudstjenester for innsatte i Regensburgs fengsel.
### Hjelpebiskop i Regensburg
Den 28. april 1951 utnevnte pave Pius XII ham til titulærbiskop av *Constantina* og hjelpebiskop i Regensburg. Godt to uker senere vigslet erkebiskop Buchberger ham til biskop i Regensburg domkirke. Hans medvigslinger var biskopen av Augsburg, Josef Freundorfer, og Johannes Neuhäusler, hjelpebiskop av München og Freising. 

Etter erkebiskop Buchbergers død ledet under vakansen fra 12. juni 1961 til 1. juni 1962 Josef Hiltl Regensburg bispedømme som administrator.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Andreas Franz Frühwirth (1845-1933) *1907
* Erkebiskop Franz von Bettinger (1850-1917) *1909
* Kardinal Michael von Faulhaber (1869-1952) *1911
* Biskop Michael Buchberger (1874-1961) *1924
* Biskop *Josef Hiltl* (1889-1979) *1951
## Litteratur
* P. Otho Merl: *1285-1985 - 700 Jahre Kirche Schwandorf*
* Regensburger Bistumsblatt: *Lebensweg eines Seelsorgers*, 1979 nr. 17
* Siegfried Koß in Siegfried Koß, Wolfgang Löhr (utg.): *Biographisches Lexikon des KV. 7. Teil* (= *Revocatio historiae.* Band 9). Akadpress, Essen 2010, ISBN 978-3-939413-12-7, s. 59.

## Referanser